***Five Deadly Venoms*** (originaltittel: *Wu du*) er en hongkongkinesisk action-thriller og kampsportfilm fra 1978 regissert av Chang Cheh. Filmen handler om en døende kampsportmester som beordrer sin siste student til å oppspore fem tidligere studenter. Oppdraget går ut på å stoppe de av dem som misbruker sine kampferdigheter. De fem er trenet i hver sin unike kampteknikk og var kjent under navnene «Tusenbeinet», «Slangen», «Skorpionen», «Øglen» og «Padda». Før sin død underviser mesteren ham om svakhetene til de fem teknikkene, noe som forhåpentlig skal gi ham et fortrinn. Før han iverksetter oppdraget må han lokalisere og finne deres sanne identitet. På bakgrunn av denne informasjonen må han forsøke å finne seg en alliert blant de fem. Hovedrollen spilles av Chiang Sheng, mens sentrale biroller spilles av Ku Feng, Philip Kwok, Lo Mang, Wai Pak, Lu Feng, Sun Chien og Dick Wei. Filmen inneholder betydelig mengder med orientalsk kampkunst og akrobatikk. Dens originalspråk er kinesisk, men den ble lansert internasjonalt med engelsk dubbet tale.

*Five Deadly Venoms* holdes ofte frem som som en av de fremste innen sin sjanger og ble i 2003 rangert på plass nr. 11 i Entertainment Weeklys liste over de 50 beste kultfilmene. Den fikk ikke så mye oppmerksomhet i sitt hjemland, men den ble en kultfilm i USA, etter at den ble vist på en fjernsynskanal i starten av 1980-årene. Den har (per 2023) fått karakteren 7 (av 10) på filmnettstedet IMDb (basert på ca 7600 stemmer).

Den har fått en rekke oppfølgere som i engelsk-språklige medier går under fellesbetegnelser som "Venom Films" og "Venom Mob". Blant de mest kjente er *Crippled Avengers* fra 1978 (også kjent som *Mortal Combat* og *Return of the Five Deadly Venoms*).

Den er også kjent under en engelske tittelen *The Five Venoms*.

Rollebesetning
--------------

* Chiang Sheng – Yang Tieh
* Sun Chien – Skorpionen/Sjefkonstabel Ma
* Philip Kwok – Øglen/Konstabel He Yuanxin
* Lo Mang – Padda/Li Hao
* Wai Pak – Slangen/Hong Wentong
* Lu Feng – Tusenbeinet/Tang Shankui
* Johnny Wang – Dommer Wang
* Ku Feng – Yun
* Dick Wei – Mesteren

Referanser
----------

1. 1 2 3 4  ; *Allmovie*; besøksdato: 18. august 2023.
2. 1 2 3 4 5  «How Chang Cheh’s Venom Mob martial arts films became cult hits». *South China Morning Post* **(engelsk)**. 11. juli 2021. Besøkt 18. august 2023.
3. ↑  «The Top 50 Cult Movies». *web.archive.org*. 31. mars 2014. Archived from the original on 31. mars 2014. Besøkt 17. august 2023. CS1-vedlikehold: Uheldig URL (link)
4. ↑  «The Five Deadly Venoms (1978) - IMDb». *web.archive.org*. 24. juni 2023. Archived from the original on 24. juni 2023. Besøkt 18. august 2023. CS1-vedlikehold: Uheldig URL (link)

Eksterne lenker
---------------

* (en) *Five Deadly Venoms* på Internet Movie Database Rediger på Wikidata

* (en) *Five Deadly Venoms* på Hong Kong Movie Database Rediger på Wikidata

* (no) *Five Deadly Venoms* hos Filmfront Rediger på Wikidata

* (en) *Five Deadly Venoms* på AllMovie Rediger på Wikidata

* (fr) *Five Deadly Venoms* på Allociné Rediger på Wikidata

* (nl) *Five Deadly Venoms* på MovieMeter Rediger på Wikidata

* (en) *Five Deadly Venoms* på Rotten Tomatoes Rediger på Wikidata